open-index/open-wikipedia-markdown huggingface dataset:
Κουρκουλοί Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.34,
          38.833889
        ]
      }
    }
  ]
}
Οι **Κουρκουλοί** είναι χωριό στο Δήμο Μαντουδίου–Λίμνης–Αγίας Άννας της Περιφερειακής Ενότητας Εύβοιας.

## Θέση

Είναι ορεινό, παραδοσιακό χωριό στους πρόποδες του Ξηρού όρους στα 426 μέτρα υψόμετρο. Το χωριό βρίσκεται 75 χιλιόμετρα βορείως από την Χαλκίδα, 11 χιλιόμετρα από τη Λίμνη Ευβοίας και 44 χιλιόμετρα από την Ιστιαία. Οι κάτοικοι είναι αγρότες και ασκούν επαγγέλματα που σχετίζονται με το δάσος.

## Γενικά στοιχεία

Δημιουργήθηκε από κατοίκους του διπλανού χωριού Σκουλάρι, το οποίο στις μέρες μας έχει εγκαταλειφθεί και το πρώτο του όνομα ήταν Νέο Σκουλάρι. Υπάρχουν ενδείξεις πως η ευρύτερη περιοχή των Κουρκουλών κατοικήθηκε από την Αρχαιότητα. Ακόμα η περιοχή λόγω της τοποθεσίας της ήταν καταφύγιο επαναστατών και αργότερα αντιστασιακών. Στην απογραφή του 2011 είχε 314 κάτοικους.

Τον Αύγουστο του 2021 μεγάλη πυρκαγιά που εκδηλώθηκε σε όλη την βορειοκεντρική Εύβοια, κατέκαψε σχεδόν όλο το δάσος της περιοχής και τα αγροκτήματα.
## Δείτε επίσης

*  Δήμος Μαντουδίου–Λίμνης–Αγίας Άννας

## Παραπομπές


## Εξωτερικοί σύνδεσμοι

* buk.gr
* Βόρεια Εύβοια

Κατηγορία:Δήμος Μαντουδίου - Λίμνης - Αγίας Άννας
Κατηγορία:Χωριά της περιφερειακής ενότητας Ευβοίας
Κάστρο του Αντιρρίου

**Το κάστρο του Αντιρρίου** (ή αλλιώς * Καστέλι της Ρούμελης*) είναι κτισμένο στο νοτιότερο σημείο του νομού Αιτωλοακαρνανίας, στο Αντίρριο συγκεκριμένα δίπλα απο την Γέφυρα Ρίου-Αντιρρίου εκεί όπου ελαχιστοποιείται η απόσταση ανάμεσα στην Στερεά Ελλάδα και την Πελοποννήσο  και η θέση του είναι στρατηγική. Κατά την διάρκεια της θερινής περιόδου το Υπουργείο Πολιτισμού διαθέτει το κάστρο για την διοργάνωση πολιτιστικών και ψυχαγωγικών εκδηλώσεων, όπως συναυλίες και θεατρικές παραστάσεις .

## Περιγραφή
**Το κάστρο του Αντιρρίου**, επηρεασμένο κυριώς απο ενετική αρχιτεκτονική, έχει εξαγωνοειδές σχήμα στην κάτοψη του, με πολυγωνικούς προμαχώνες στις γωνίες του και βρέχεται απο την θάλασσα στις τρείς πλευρές του. Τα τείχη έχουν ύψος 8 μέτρων, με μικρή κλίση προς το εσωτερικό, και κατα μήκος τους υπάρχουν κανονιοθυριδές στραμμένες προς την θάλασσα ενώ παλαιότερα υπήρχε τάφρος, η οποία πλέον είναι φραγμένη, για την αποκοπή του φρούριου απο την στεριά. Στην βορειοδυτική πλευρά βρίσκεται η κεντρική καγκελωτή πύλη η οποία οδηγεί στο εσωτερικό του κάστρου μέσω ενός τοξωτού διαδρόμου . 

## Ιστορία
Το φρούριο χτίστηκε το 1499, σε διάστημα 3 μηνών, παράλληλα με το Κάστρο του Ρίου σύμφωνα με την διαταγή του σουλτάνου Βαγιαζήτ Β' ο οποίος αντιλήφθηκε το στρατηγικό πλεονέκτημα που θα προσέφεραν τα αντικριστά κάστρα με την διασταύρωση των πυρών να καθιστούν αδύνατη την διέλευση εχθρικών πλοίων στο θαλάσσιο πέρασμα. Το 1532 το Καστέλι της Ρούμελης πολιορκείται απο τον Γενοβέζο ναύαρχο Αντρέα Ντόρια και οι Οθωμανοί υποκύπτωντας στην πολιορκία το ανατίναξαν. Ωστόσο ένα χρόνο αργότερα οι Οθωμανοί επανοχυρώνουν το κάστρο. Το 1603 το κάστρο καταστρέφεται από Ιππότες της Μάλτας ωστόσο οι Οθωμάνοι το κατασκευάζουν ξανα. Το 1687 οι Οθωμανοί ωθούνται ξανά στην αντίναξη του κάστρου στην προσπάθεια τους να ξεφύγουν απο την επίθεση του Φραντσέσκο Μοροζίνι (Francesco Morosini) ενώ την ίδια χρονιά ξαναχτίζεται με σχέδια Ενετικών Μηχανικών. Το 1699 η Συνθήκη του Κάρλοβιτς παραχωρεί το φρούριο στους Οθωμανούς μέχρι το 1829 όπου το φρούριο παραδόθηκε στους Έλληνες μέσω της συνθήκης που υπέγραψε ο Αυγουστίνος Καποδίστριας.

## Πηγές
*Καστρολόγος https://www.kastra.eu/castlegr.php?kastro=antirio
*ΔΗΜΟΣ ΝΑΥΠΑΚΤΙΑΣ https://www.nafpaktos.gr/el/kastro-antirrio
*ΚΑΣΤΕΛΙ ΤΗΣ ΡΟΥΜΕΛΗΣ http://myagrinio.blogspot.com/2011/05/blog-post_5135.html

## Παραπομπές


Κατηγορία:Κάστρα στην Ελλάδα
The Freewheelin' Bob Dylan

***The Freewheelin' Bob Dylan*** είναι το δεύτερο άλμπουμ του Αμερικανού μουσικού Μπομπ Ντίλαν το οποίο κυκλοφόρησε στις 27 Μαΐου το 1963 από τη Columbia και ολοκληρώθηκε σε οκτώ ηχογραφήσεις. Το περιεχόμενο των τραγουδιών του συγκεκριμένου άλμπουμ έχει αντιπολεμικό χαρακτήρα ή αναφέρεται στο Κίνημα πολιτικών δικαιωμάτων ενώ συγχρόνως δεν λείπουν γλυκόπικροι στίχοι για την αγάπη και το σουρεαλιστικό χιούμορ του Ντίλαν. Το Freewheelin' Bob Dylan ανέδειξε ουσιαστικά το ταλέντο του Μπομπ Ντίλαν και έτσι έγινε ευρύτερα γνωστός μέσω της προώθησης του άλμπουμ σε ραδιοφωνικές εμφανίσεις και σε συναυλίες, πουλώντας 10000 αντίτυπα τον μήνα.

## Κομμάτια

## Θέσεις στα τσαρτς

## Παραπομπές


## Εξωτερικοί Σύνδεσμοι

* The Freewheelin' Bob Dylan 

* https://www.allmusic.com/album/the-freewheelin-bob-dylan-mw0000198752

* https://archive.org/details/bobdylanencyclop00gray

Κατηγορία:Δισκογραφία
Λουτρό Καρδίτσας

Το **Λουτρό** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά στοιχεία
Το Λουτρό βρίσκεται στις νοτιοδυτικές άκρες του Θεσσαλικού κάμπου, δυτικά του ποταμού Σοφαδίτη, σε απόσταση περίπου 21 χλμ. ΝΔ. από την Καρδίτσα και 18 χλμ. Ν.-ΝΔ. από τους Σοφάδες (έδρα του δήμου). Ο πληθυσμός του χωριού ανέρχεται στους 349 κατοίκους σύμφωνα με απογραφή του 2011 στους 303 κατοίκους ενώ με αυτήν του 2001 ήταν 349.  Όμορφα παλιά σπίτια, γραφικά καφενεδάκια και μία απαράμιλλης ομορφιάς θέα συνθέτουν τον υπέροχο αυτό τόπο. Στο κέντρο του χωριού βρίσκεται το παλιό δημοτικό σχολείο καθώς και το νηπιαγωγείο. Την όμορφη αυτή εικόνα συμπληρώνει ο ενοριακός ναός του Αγίου Παντελεήμονος που βρίσκεται δίπλα από το χώρο του σχολείου. Σε αρκετά κοντινή απόσταση βρίσκεται και το γήπεδο του χωριού στο οποίο διεξάγονται διάφοροι αγώνες ποδοσφαίρου αλλά και μπάσκετ από τους κατοίκους αλλά αποτελεί και τον πρωτεύοντα χώρο διασκέδασης για τα μικρά παιδιά. Ο δρόμος που οδηγεί στο χωριό είναι η Επαρχιακή Οδός Καρδίτσα - Ρεντίνα Καρδίτσας και η είσοδος στο χωριό γίνεται από δεξιά παράκαμψη του δρόμου αυτού.

## Διοικητικά στοιχεία
Το Λουτρό αποτελεί την Κοινότητα Λουτρού που υπάγεται στη Δημοτική Ενότητα Μενελαϊδας του δήμου Σοφάδων της Περιφερειακής Ενότητας Καρδίτσας που βρίσκεται στην Περιφέρεια Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”. Η επίσημη ονομασία είναι *το Λουτρόν.* Έδρα του δήμου είναι οι Σοφάδες και ανήκει στο γεωγραφικό διαμέρισμα Θεσσαλίας. Κατά τη διοικητική διαίρεση της Ελλάδας με το σχέδιο ''Καποδίστριας'', μέχρι το 2010, το Λουτρό ανήκε στο Τοπικό Διαμέρισμα Λουτρού, του πρώην Δήμου Μενελαϊδας του Νομού Καρδίτσας.

## Εκδηλώσεις
### Πανηγύρι
Μία από τις κύριες εκδηλώσεις του χωριού είναι το πανηγύρι του Αγίου Παντελεήμονα το οποίο διεξάγεται στις 27 Ιουλίου προς τιμήν του Αγίου και το οποίο αποτελείται από την λειτουργία στο ναό το βράδυ της παραμονής της εορτής καθώς και το πρωί ανήμερα. Επίσης ανήμερα το πανηγύρι περιλαμβάνει οργανοπαίχτες και μία μεγάλη ποικιλία από τοπικά εδέσματα και γλυκίσματα. 
### Αντάμωμα
Άλλη μια σημαντική γιορτή για τους κατοίκους του Λουτρού είναι το καθιερωμένο αντάμωμα το οποίο διεξάγεται το 1ο δεκαπενθήμερο του Αυγούστου και περιλαμβάνει χορούς, τραγούδια καθώς διάφορες δραστηριότητες όπως λοταρία με διαφόρων ειδών δώρα και πολλές άλλες.

## Παραπομπές


Κατηγορία:Χωριά της περιφερειακής ενότητας Καρδίτσας
Τεμοζολομίδη

280px|μικρογραφία|Η χημική δομή της τεμοζολομίδης.
Η **τεμοζολομίδη**  (αγγλ. *Temozolomide*, ιατρικώς TMZ), που πωλείται με τις εμπορικές ονομασίες *Temodar* ή *Temodal*, είναι δραστική χημική ουσία που αποτελεί ένα από τα φάρμακα που χρησιμοποιούνται για τη θεραπεία όγκων του εγκεφάλου, όπως το πολύμορφο γλοιοβλάστωμα και το αναπλαστικό αστροκύτωμα. Λαμβάνεται από το στόμα ή με ενδοφλέβια έγχυση.

## Μηχανισμός δράσης
Η τεμοζολομίδη χημικώς είναι μια τριαζένη η οποία σε ουδέτερο επίπεδο οξύτητας (pH) γρήγορα μετατρέπεται σε υψηλής δραστικότητας μονομεθυλο-τριαζενοϊμιδαζολο-καρβοξαμίδιο (γνωστό και ως MTIC). Θεωρείται ότι η κυτταροτοξικότητα του αμιδίου MTIC οφείλεται κυρίως στην αλκυλίωση στη θέση Ο6 της γουανίνης ταυτόχρονα με επιπλέον αλκυλίωση στην θέση Ν7. Τυχόν περαιτέρω κυτταροτοξικές βλάβες πιστεύεται ότι σχετίζονται με τη μη φυσιολογική διόρθωση του μεθυλιωμένου παράγωγου.

## Ιατρικές χρήσεις
Στις ΗΠΑ, η τεμοζολομίδη ενδείκνυται για τη θεραπεία ενηλίκων με πρόσφατα διαγνωσμένο πολύμορφο γλοιοβλάστωμα ταυτόχρονα με ακτινοθεραπεία και στη συνέχεια ως θεραπεία μονοθεραπείας, ή για ενήλικες με ανθεκτικό αναπλαστικό αστροκύτωμα που έχουν παρουσιάσει εξέλιξη της νόσου, σε φαρμακευτικό σχήμα που περιέχει νιτροζουρία και προκαρβαζίνη.

Στην Ευρωπαϊκή Ένωση, η τεμοζολομίδη ενδείκνυται για ενήλικες με πρόσφατα διαγνωσμένο πολύμορφο γλοιοβλάστωμα ταυτόχρονα με ακτινοθεραπεία και στη συνέχεια ως μονοθεραπεία, ή σε παιδιά ηλικίας τριών ετών, έφηβους και ενήλικες με κακοήθη γλοίωμα (βλ. γλοιοβλάστωμα, αστροκύτωμα), που εμφανίζει υποτροπή ή εξέλιξη μετά την καθιερωμένη θεραπεία.

## Παρενέργειες
Οι πιο συχνές ανεπιθύμητες παρενέργειες της τεμοζολομίδης είναι ναυτία (αίσθημα αδιαθεσίας), έμετος, δυσκοιλιότητα, απώλεια όρεξης, αλωπεκία (απώλεια μαλλιών), πονοκέφαλος, κόπωση, σπασμοί, εξάνθημα, ουδετεροπενία ή λεμφοπενία (χαμηλά λευξά αιμοσφαίρια) και θρομβοπενία (δηλ. χαμηλός αριθμός αιμοπεταλίων στο αίμα). Οι πιο συχνές παρενέργειες όπως ναυτία και έμετος, ελέγχονται εύκολα με τη σχετική αντιεμετική θεραπεία.

Οι ασθενείς που λαμβάνουν το διάλυμα προς έγχυση μπορεί επίσης να έχουν αντιδράσεις στο σημείο της ένεσης, όπως λ.χ. πόνο, ερεθισμό, κνησμό, οίδημα και ερυθρότητα, καθώς και μώλωπες.

## Αρνητικές επιδράσεις
Η πιο συχνή αρνητική επίδραση από τη χρήση της δραστικής ουσίας είναι η καταστολή του μυελού των οστών.  

Επίσης, η τεμοζολομίδη ως δραστικό φαρμακευτικό παράγωγο είναι γονιδιοτοξικό, τερατογόνο και εμβρυοτοξικό και δεν πρέπει να χρησιμοποιείται ποτέ κατά τη διάρκεια της εγκυμοσύνης. 

## Ιστορικό
Αναπτύχθηκε από τον χημικό δρ. Μάλκολμ Στίβενς και την ερευνητική ομάδα του στο Πανεπιστήμιο του Άστον στο Μπέρμιγχαμ.

Εγκρίθηκε για ιατρική χρήση στην Ευρωπαϊκή Ένωση τον Ιανουάριο του 1999 και στις Ηνωμένες Πολιτείες τον Αύγουστο του 1999. Το ενδοφλέβιο σκεύασμα εγκρίθηκε στις Ηνωμένες Πολιτείες Αμερικής το Φεβρουάριο του 2009.

## Παραπομπές

 
Κατηγορία:Λακτάμες
Κατηγορία:Θεραπείες για τον Καρκίνο
Η παράδοξη ζωή μιας έφηβης

Η ***παράδοξη ζωή μιας έφηβης*** (αγγλικά:Lady: my life as a bitch) είναi μυθιστόρημα του άγγλου συγγραφέα Melvin Burgess. Δημοσιεύθηκε για πρώτη φορά το 2001 από τον εκδοτικό Andersen Press ενώ στα ελληνικά εκδόθηκε το 2007 από τον εκδοτικό οίκο *Μίνωας*. Ο συγγραφέας θίγει το ζήτημα της εφηβικής επαναστατικότητας και της ανάγκης των ανθρώπων για ελευθερία 
## Υπόθεση
Κεντρική ηρωίδα είναι η έφηβη μαθήτρια **Σάντρα Φράνσυ** (Sandra Francy) , η οποία αντιστέκεται στο καταπιέστικο κοινωνικό της περιβάλλον καταφέυγοντας σε περιπετειώδεις δραστηριότητες. Η ζωή της ανατρέπεται μετά την τυχαία συνάντηση της με τον αλκοολικό **Τέρρυ** (Terry) ο οποίος την μετατρέπει σε σκύλο . Έτσι ώντας αγνώριστη από τους φίλους και την οικογένειά της αναγκάζεται να ζήσει στους δρόμους .Στην πορεία γνωρίζει τον **Μιτς** (Mitch) και τον **Φέλλα** (Fella) οι οποίοι είναι και οι ίδιοι μεταμορφωμένοι από τον **Τέρρυ**, κάτι που αποκάλυπτει την ικανότητά του να μετατρέπει ανθρώπους σε σκύλους όταν θυμώνει.. Στην νέα της μορφή, η **Σάντρα** ανακαλύπτει πώς είναι να ζει ως σκύλος μέσω διαφόρων περιπετειών που την κάνουν να αναρωτιέται για το αν αξίζει να ζει κανείς ως άνθρωπος. 
 
*Oh, I was in love with Terry, but to run and sniff and feel my ears catching sounds out of the air! But what do you know? Only a dog could understand what I mean.* . 

## Άλλα έργα του συγγραφέα
* Junk
* The Birdman 
* Billy Elliot , a novelisation of the movie Billy Elliot
* Doing It 
* Το πρόσωπο της Σάρα
* AD 1000 
* Robbers on the Road
* Kill All Enemies

## Παραπομπές


Κατηγορία:Βρετανικά μυθιστορήματα
Κατηγορία:Μυθιστορήματα για παιδιά
Break Up with Your Girlfriend, I'm Bored

Το **Break Up with Your Girlfriend**, I'm Bored είναι ένα από τα πιο γνωστά R&B μουσικά κομμάτια της διεθνούς φήμης τραγουδίστριας, Ariana Grande. Είναι το δωδέκατο και τελευταίο τραγούδι του πέμπτου άλμπουμ της τραγουδίστριας, με τίτλο Thank U, Next, και κυκλοφόρησε στις 8 Φεβρουαρίου του 2019, όπως και το υπόλοιπο άλμπουμ, από την Republic Records. Έχει διάρκεια 3 λεπτά και 25 δευτερόλεπτα.

## Συντελεστές και συμμετέχοντες
Η Grande είναι η μοναδική ερμηνεύτρια του τραγουδιού. Οι στιχουργοί είναι οι Max Martin, Kandi, Ariana Grande, Kevin-Briggs, ILYA, και Savan Kotecha. Την ίδια μέρα κυκλοφόρησε και το βίντεο κλιπ του τραγουδιού, το οποίο σκηνοθέτησε η Hannah Lux Davis . Πέρα από την ερμηνεύτρια, στο βίντεο κλιπ πρωταγωνιστεί και ο ηθοποιός της σειράς Rivedale, Charles Melton και το μοντέλο Ariel Yasmine .

## Επιτυχία
Το Break Up with Your Girlfriend, I'm Bored είναι το δωδέκατο δημοφιλέστερο τραγούδι της Grande, όπως παρουσιάζεται στα στοιχεία του Billboard, καθώς κατάφερε να παραμείνει στις πρώτες θέσεις των επιτυχιών του Billboard για 20 εβδομάδες ,φτάνοντας ,έτσι ,κορυφαία κομμάτια της Grande, όπως είναι το Dangerous Woman, το  Break Free και το Bang Bang .

## Παραπομπές - Πηγές


Κατηγορία:Τραγούδια της Αριάνα Γκράντε
Έξω Διδύμα Χίου

μικρογραφία|260x260εσ|Η Μόνη της Παναγίας της Σικελιάς.
Η **Έξω Διδύμα** είναι ένα από τα μικρότερα χωριά της νότιας Χίου και έλαβε την οριστική της μορφή κατά την περίοδο της Γενουοκρατίας. Υπάγεται στον Δήμο Χίου (της ομώνυμης περιφερειακής ενότητας) της περιφέρειας Βορείου Αιγαίου, σύμφωνα με το Πρόγραμμα Καλλικράτης που προσδιορίζει τη διοικητική διαίρεση της Ελλάδας. Μέχρι το 2010 (σχέδιο Καποδίστριας) το χωριό άνηκε στο Τοπικό Διαμέρισμα Έξω Διδύμας του Δήμου Ιωνίας. Η Έξω Διδύμα βρίσκεται σε υψόμετρο 185 μέτρων από την επιφάνεια της θάλασσας,καταλαμβάνει έκταση 2,33&nbsp;km2 ενώ απέχει 15,6 χιλιόμετρα από την πόλη της Χίου. Παράλληλα, είναι ένα από τα 24 μαστιχοχώρια της νότιας Χίου, τα μοναδικά μέρη στον κόσμο οπού καλλιεργείται συστηματικά το μαστιχόδεντρο (μαστιχοφόρος σχίνος) από το οποίο εξάγεται η μαστίχα.

## Μονή Παναγίας της Σικελιάς
Σε απόσταση τριών περίπου χιλιομέτρων δυτικά της Έξω Διδύμας βρίσκεται η Μονή της Παναγίας της Σικελιάς , ο βυζαντινός αυτός ναός με οχυρό περίβολο ,που αποτελεί αξιοσημείωτο χριστιανικό μνημείο. Αρχιτεκτονικά, ο ναός εντάσσεται στον τύπο των μονόκλιτων σταυροειδών με τρούλο και βάσει των χαρακτηριστικών του, χρονολογείται ανάμεσα στην τελευταία δεκαετία του 13ου και την πρώτη δεκαετία του 14ου αιώνα. Παλαιότερα η Μονή ήταν ανδρική, αλλά εγκαταλείφθηκε μετά τον θάνατο του τελευταίου μοναχού. Έκτοτε ο ναός  εορτάζει δύο φορές το χρόνο, στην εορτή της Μεσοπεντηκοστής και στη Γέννηση της Θεοτόκου στις 8 Σεπτεμβρίου.

## Πληθυσμός
Ο σεισμός του 1881 σχεδόν ισοπέδωσε το χωριό με αποτέλεσμα να σωθούν λιγότεροι από τους μισούς κατοίκους. Μετά τον σεισμό ο κόσμος άρχισε να χτίζει νέα σπίτια στην ευρύτερη περιοχή. Στη σημερινή εποχή το χωριό έχει ελάχιστους κατοίκους με τους περισσότερους από αυτούς να είναι ηλικιωμένοι.

## Παραπομπές


Κατηγορία:Χωριά της περιφερειακής ενότητας Χίου
Κατηγορία:Δήμος Χίου
Βιοτεχνία

Η **Βιοτεχνία** αποτελείται κυρίως από λίγα άτομα, για την παρασκευή υλικών αγαθών που χρησιμεύουν στον άνθρωπο και τα χρησιμοποιεί όπως εκείνος επιθυμεί.

Σε αντίθεση με μία βιομηχανία, οι βιοτεχνίες παράγουν με πολύ μικρότερο ρυθμό και ταχύτητα προϊόντα, καθώς έχουν μικρό αριθμό εργαζομένων αλλά και μηχανών, που θα μπορούσαν να βοηθήσουν στην παραγωγή υλικών αγαθών. Γι'αυτό συνήθως το μέγεθος μίας βιοτεχνίας είναι αρκετά μικρότερος από αυτόν της βιομηχανίας.

Η λέξη βιοτεχνία χωρίζεται σε δύο συνθετικα, (βιο - τεχνία) συνεπώς για ν'αναπτυχθεί σωστά μία βιοτεχνία θα χρειαστεί να υπάρξει τέχνη, καθώς υπερτερεί η χειρωνακτική εργασία διότι δεν υπάρχουν πολλές μηχανές. Το αποτέλεσμα είναι να μην χρειάζεται ιδιαίτερα μεγάλος χώρος για να δημιουργηθεί η βιοτεχνία, έτσι οι περισσότερες επιχειρήσεις επιλέγουν αυτόν τον τρόπο ώστε να αρχίσουν την παραγωγή των υλικών αγαθών. Βιοτεχνία είναι μία μικρή μονάδα παρασκευής προϊόντων σε αντίθεση με τη βιομηχανία.

Όπως λέει και η λέξη (βιο-τεχνία) είναι μία μονάδα παραγωγής που κατασκευάζει προϊόντα χρήσιμα για τον άνθρωπο και για να φτιαχτούν απαιτείται τέχνη.

Είναι σαν ένα μικρό εργοστάσιο με πολύ μικρό μέγεθος εγκαταστάσεων που από πρώτες ύλες (όχι πάντα), παράγει το τελικό προϊόν. Δεν έχει το μέγεθος μιας βιομηχανίας, μπορεί να έχει ελάχιστο εξοπλισμό, παράγει σε μικρές ποσότητες και σχετικά με αργούς ρυθμούς και απασχολεί λίγα άτομα.

Κατηγορία:Παραγωγή
Τζακ Χέιλι (καλαθοσφαιριστής)

Ο **Τζακ Κέβιν Χέιλι** (*Jack Kevin Haley*, 27 Ιανουαρίου 1964 – 16 Μαρτίου 2015) ήταν Αμερικανός επαγγελματίας καλαθοσφαιριστής.

## Βιογραφία
### Πρώιμη ζωή και εκπαίδευση
Ο Χέιλι ήταν γιος του διάσημου πρωτοπόρου του σερφ Τζακ Χέιλι, Σένιορ. Ως φόργουορντ / σέντερ 2,08 μέτρων από το Λύκειο Χάντινγκτον Μπιτς και το UCLA, ο Χάλεϊ πέρασε εννέα χρονιές(1988 &#x2013; 1992; 1993 &#x2013; 1998) στο NBA ως μέλος των Σικάγο Μπουλς, Νιου Τζέρσεϊ Νετς, Λος Άντζελες Λέικερς και Σαν Αντόνιο Σπερς.

### Η θητεία στους Σικάγο Μπουλς
Ο Χέιλι επιλέχθηκε το 1987 από τους Σικάγο Μπουλς και έκανε την παρθενική εμφάνισή του στο ΝΒΑ στις 9 Νοεμβρίου 1988

Μετά από αρκετά χρόνια που έπαιξε αλλού, επέστρεψε στους Μπουλς ως ελεύθερος τον Οκτώβριο του 1995 και ήταν μέλος της ομάδας τωμ Μπουλς της περιόδου 1995–96 που κέρδισε το υψηλό πρωταθλήματος σε 72 αγώνες και το Πρωτάθλημα του ΝΒΑ. Ωστόσο, ο Χέιλι πέρασε σχεδόν όλη τη χρονιά στον κατάλογο τραυματιών με τενοντίτιδα στο αριστερό γόνατο.  Ως αποτέλεσμα, έπαιξε μόνο σε ένα παιχνίδι κατά τη διάρκεια της κανονικής περιόδου και δεν συμμετείχε στα πλέι οφ. Κάποια στιγμή, μία άλλη άγνωστη ομάδα παραπονέθηκε στο γραφείο του πρωταθλήματος, το οποίο έστειλε έναν γιατρό για να εξετάσει το γόνατο του Χέιλι. Ταυτόχρονα, ανέπτυξε τη φήμη για τις ενθουσιώδεις επευφημίες των συμπαικτών του στον πάγκο των Μπουλς όλη τη χρονιά, σε σύγκριση με αυτό που μία εφημερίδα περιέγραψε ως πιο ζοφερό πάγκο των Ταύρων.

Την Κυριακή, 21 Απριλίου 1996, ο Χέιλι έπαιξε στον τελευταίο αγώνα της κανονικής περιόδου των Μπουλς, με αυτό που η Chicago Tribune αποκάλεσε «ευγενική —αν και σαρκαστική— υποδοχή από το πλήθος». Τελείωσε με πέντε πόντους.

Ο Χέιλι ήταν κυρίως γνωστός για τη φιλία του με τον Ντένις Ρόντμαν και μερικές φορές αναφερόταν ως ο «μπέιμπι σίτερ» του Ρόντμαν. Ωστόσο, ο Χάλεϊ αντιδρούσε σε αυτόν τον προσδιορισμό και υποστήριξε ότι είχε κερδίσει νόμιμα τη θέση του στην ομάδα.

### Μετά την ενεργό δράση
Μετά την σταδιοδρομία του ως παίκτης, ο Χέιλι υπηρέτησε ως βοηθός προπονητή για τους Νιου Τζέρσεϊ Νετς και ως τηλεοπτικός μεταδότης για τους Λέικερς, συνδιοργανώνοντας την εκπομπή πριν το παιχνίδι *Lakers Live* με τον Μπιλ Μακντόναλντ για το Fox Sports Net West/Prime Ticket. Έπαιξε επίσης, εμφανιζόμενος στις ταινίες *Έντι* και *Ριμπάουντ*, καθώς και στο μουσικό βίντεο για το τραγούδι "Love in an Elevator" των Aerosmith.

### Θάνατος
Ο Χέιλι πέθανε στις 16 Μαρτίου 2015, από καρδιακή νόσο σε ηλικία 51 ετών Στις 16 Απριλίου 2015, στην επιμνημόσυνη δέηση στην Πυραμίδα Ουόλτερ στο Λονγκ Μπιτς παραβρέθηκαν συγγενείς και φίλοι, συμπεριλαμβανομένων σημαντικών παικτών και προπονητών του NBA.

## Παραπομπές


## Εξωτερικοί σύνδεσμοι
* Στατιστικά σταδιοδρομίας  στο https://www.basketball-reference.com/ 
*   
*   

Κατηγορία:Καλαθοσφαιριστές Σαν Αντόνιο Σπερς
Κατηγορία:Πάουερ φόργουορντ
Κατηγορία:Καλαθοσφαιριστές Νιου Τζέρσεϊ Νετς
Κατηγορία:Καλαθοσφαιριστές Λος Άντζελες Λέικερς
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Σικάγο Μπουλς
Κατηγορία:Σέντερ
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Μπιλ Έντουαρντς (καλαθοσφαιριστής)

Ο **Ουίλιαμ Άλεν Έντουαρντς** (γεννήθηκε στις 28 Αυγούστου 1971) είναι Αμερικανός πρώην επαγγελματίας καλαθοσφαιριστής . Ήταν ένας σμολ φόργουορντ - πάουερ φόργουορντ 2,03 μέτρων. Το προσωνύμιό του ήταν "Δολάριο Λογαριασμού Έντουαρντς". 

## Κολεγιακή σταδιοδρομία
Ο Έντουαρντς έπαιξε κολεγιακό μπάσκετ στο Πολτειακό Πανεπιστήμιο του Ράιτ, όπου έγινε ένας από τους θρύλους του πανεπιστημίου. Ψηφίστηκε ως παίκτης της χρονιάς στην Σάμιτ Λιγκ το 1993.

## Επαγγελματική πορεία
Ο Έντουαρντς δεν επιλέχτηκε ποτέ από κάποια ομάδα του ΝΒΑ και παρά το γεγονός ότι έπαιξε μερικά παιχνίδια με τους Φιλαδέλφια 76ερς κατά τη διάρκεια της περιόδου 1993-94, ήταν στην Ευρώπη όπου είχε μια σημαντική πορεία 12 ετών. Έπαιξε στην Ευρωλίγκα με τον ΠΑΟΚ, τη χρονιά 1999–00, και στη Σουπρολίγκα, με τη γαλλική ΑΣΒΕΛ Βιλερμπάν, την περίοδο 2000–01 .

## Σταδιοδρομία στην Εθνική ομάδα
Ο Έντουαρντς ήταν μέλος της εθνικής ομάδας των ΗΠΑ που κέρδισε το χάλκινο μετάλλιο στο Παγκόσμιο Πρωτάθλημα Καλαθοσφαίρισης το 1998.

## Προσωπικές πληροφορίες
Ο Έντουαρντς είναι ο πατέρας του πρώην παίκτη του Λυκείου του Μίντλταουν, Μπιλ Έντουαρντς Τζούνιορ, ο οποίος στις 6 Μαΐου 2009, υπέγραψε μια επιστολή πρόθεσης να παίξει μπάσκετ για το Πεν Στέιτ  και του Βίνσεντ Έντουαρντς, παίκτη του ΝΒΑ που έπαιζε κολεγιακό μπάσκετ για το Πέρντου .

## Στατιστικά επαγγελματικής σταδιοδρομίας (εθνικά πρωταθλήματα)

## Βιβλιογραφικές αναφορές


## Εξωτερικοί σύνδεσμοι
* Προφίλ στη FIBA Ευρώπης
* Προφίλ στην ιστοσελίδα του Γαλλικού Πρωταθλήματος (στα γαλλικά)
* Προφίλ στο NBA.com

Κατηγορία:Καλαθοσφαιριστές Παγκοσμίου Πρωταθλήματος 1998
Κατηγορία:Καλαθοσφαιριστές Βίρτους Μπολόνια
Κατηγορία:Σμολ φόργουορντ
Κατηγορία:Καλαθοσφαιριστές Σκαλιτζέρα Μπάσκετ Βερόνα
Κατηγορία:Πάουερ φόργουορντ
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Βίρτους Ρόμα
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Κολωνία 99ερς
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Όλντενμπουργκ
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Μάικ Γκριν (καλαθοσφαιριστής, γεννημένος το 1985)

Ο **Μάικλ Έντουαρντ Γκριν** (γεννήθηκε στις 23 Ιουνίου 1985) είναι Αμερικανός επαγγελματίας καλαθοσφαιριστής ο οποίος έπαιξε για τελευταία φορά με την Ιγκόκεα του Αδριατικού Πρωταθλήματος . Έπαιξε κολεγιακό μπάσκετ για τους Τόουσον και Μπάτλερ .

## Σταδιοδρομία στο λύκειο
Ο Γκριν έπαιξε μπάσκετ γυμνασίου στο Μαθησιακό Κέντρο Φράνκλιν, στη Φιλαδέλφεια της Πενσυλβάνια .

## Κολεγιακή πορεία
Ο Γκριν έπαιξε κολεγιακό μπάσκετ για το Πανεπιστήμιο Μπάτλερ από το 2006 έως το 2008.  Ήταν ο καλύτερος καλαθοσφαιριστής της Οράιζον Λιγκ το 2007–2008 αφού ηγήθηκε του Μπάτλερ σε πόντους, ριμπάουντ και ασίστ ως ανώτερος. 

## Επαγγελματική σταδιοδρομία
Έμεινε χωρίς ομάδα στο ντραφτ του 2008 του ΝΒΑ. Έπαιξε για τους Φιλαδέλφεια 76ερς στο Ορλάντο Προ Σάμερ Λιγκ το 2010,  και αργότερα με τους Πόρτλαντ Τρέιλ Μπλέιζερς στο Σάμερ Λιγκ του ΝΒΑ . 

Έπαιξε με την Αντάλια Μπουγιουκσεχίρ Μπελεντίγεσι του Τουρκικού Πρωταθλήματος, τη Λιέγη στο Βέλγιο και την Καντού στην Ιταλία. 

Στις 31 Ιουλίου 2011, υπέγραψε με τη Σίγκμα Μπαρτσελόνα της δεύτερης κατηγορίας Ιταλίας για την περίοδο 2011–12.  Τον Ιούλιο του 2012 υπέγραψε με την Τσιμπέριο Βαρέζε . 

Τον Ιούλιο του 2013, ο Γκριν υπέγραψε διετές συμβόλαιο με τη ρωσική ομάδα Κίμκι .  Τον Ιούνιο του 2014 χώρισε με τη Κίμκι. 

Τον Ιούλιο του 2014, υπέγραψε με την Παρί-Λεβαλουά . 

Στις 29 Ιουνίου 2015, υπέγραψε με τη Ρέγιερ Βενέτσια Μέστρε του Ιταλικού Πρωταθλήματος για την περίοδο 2015–16. 

Στις 28 Ιουλίου 2016, ο Γκριν υπέγραψε με την τουρκική Μπεστ Μπαλικεσίρ .  Στις 14 Δεκεμβρίου 2016, άφησε την Μπαλικεσίρ και υπέγραψε με την Πινάρ Καρσίγιακα .   Ο Γκριν έπαιξε στο Basketball Champions League με την Καρσίγιακα και αναδείχθηκε Πολυτιμότερος Παίχτης (MVP) της φάσης των 16. 

Στις 2 Αυγούστου 2017 υπέγραψε με την ΑΕΚ του Ελληνικού Πρωταθλήματος για τη χρονιά 2017–18.  Με την ΑΕΚ κατέκτησε τον τίτλο του Κυπέλλου Ελλάδας , το 2018 . Στις 6 Μαΐου 2018, ο Γκριν κέρδισε τον τίτλο του Champions League της FIBA με την ΑΕΚ.  Ονομάστηκε Πολυτιμότερος Παίχτης (MVP) του Φάιναλ Φορ μετά τον τελικό, αφού σημείωσε 19 πόντους στον τελευταίο αγώνα.

## Παραπομπές


## Εξωτερικοί σύνδεσμοι
* Προφίλ στο Eurocupbasketball.com
* Προφίλ στο Legabasket.it 

Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Κατηγορία:Σούτινγκ γκαρντ
Κατηγορία:Καλαθοσφαιριστές Ρέγιερ Βενέτσια
Κατηγορία:Πόιντ γκαρντ
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές Παλλακανέστρο Καντού
Κατηγορία:Καλαθοσφαιριστές Παρί-Λεβαλουά Μπασκέτ
Κατηγορία:Καλαθοσφαιριστές ΚΚ Ιγκοκέα
Κατηγορία:Καλαθοσφαιριστές Λιέζ Μπασκέτ
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Καρσίγιακα
Κατηγορία:Καλαθοσφαιριστές Νταρουσάφακα
Κατηγορία:Καλαθοσφαιριστές Μπεστ Μπαλικεσίρ Μ.Κ.
Κατηγορία:Καλαθοσφαιριστές Χίμκι
Κατηγορία:Καλαθοσφαιριστές Αντάλια Μπουγιουκσεχίρ Μπελεντιγέσι
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Δρυμώνα Εύβοιας

Η **Δρυμώνα** είναι ορεινό χωριό στη βόρεια Εύβοια και την Περιφερειακή Ενότητα Εύβοιας

## Γεωγραφικά - ιστορικά στοιχεία
Η Δρυμώνα βρίσκεται στις νοτιοδυτικές πλαγιές του Ξηρού Όρους σε υψόμετρο 580 μέτρων με θέα στην απέναντι πλαγιά του όρους Καβαλλάρη την ιστορική Μονή του Οσίου Δαυίδ. Απέχει 91 χλμ. ΒΔ. από την Χαλκίδα και 16 χλμ. Β.-ΒΔ. από τη Λίμνη (έδρα του δήμου). Ως οικισμός δημιουργήθηκε μετά το 1520 από τους καλλιεργητές των κτημάτων γύρω από την περιοχή της Μονής, όταν αυτή ιδρύθηκε από τον Όσιο Δαυίδ τον Γέροντα. Το 1936 η μοναστηριακή περιουσία απαλλοτριώθηκε και δόθηκε στους κατοίκους. Σε απόσταση 4 χιλιόμετρα βόρεια από το μοναστήρι, στην κατεύθυνση προς την Κερασιά και σε υψόμετρο 620 μέτρα, υπάρχουν οι καταρράκτες του Δρυμώνα ύψους 15 μέτρων και οι οποίοι αποτελούν μέρος του ποταμού Σηπιά. 

Αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Αιγαίων. Σύμφωνα με το σχέδιο Καλλικράτης αποτελεί την τοπική κοινότητα Σκεπαστής που υπάγεται στη δημοτική ενότητα Ελυμνίων του Μαντουδίου–Λίμνης–Αγίας Άννας και σύμφωνα με την απογραφή 2011 έχει πληθυσμό 120 κατοίκων.
## Παραπομπές


Κατηγορία:Δήμος Μαντουδίου - Λίμνης - Αγίας Άννας
Κατηγορία:Χωριά της περιφερειακής ενότητας Ευβοίας
Χρήστος Κυριαζής

Ο **Χρήστος Κυριαζής** (Πειραιάς, 2 Απριλίου 1953 - Αθήνα, 10 Νοεμβρίου 2021) ήταν Έλληνας λαϊκός τραγουδιστής.

## Βιογραφία
Γεννήθηκε στον Πειραιά και μεγάλωσε στα Καμίνια. Ο πατέρας του ήταν αξιωματικός στο Βασιλικό Ναυτικό, ενώ τα αδέλφια του ήταν επιπλοποιοί και έπειτα από προτροπή τους, έγινε και αυτός επιπλοποιός.

Σπούδασε σχέδιο στην Ιταλία και μετά την επιστροφή του συνέχισε την οικογενειακή τέχνη της επιπλοποιίας. Τα έπιπλα που δημιουργούσε σταδιακά γίνονταν γνωστά στους αθηναϊκούς κύκλους. 

Εντούτοις η μεγάλη του αγάπη ήταν πάντα η μουσική. Σε ηλικία 12 ετών άρχισε να μαθαίνει τις νότες με μία χειροποίητη κιθάρα και πέντε  χρόνια αργότερα άρχισε να παίζει με ένα μικρό rock συγκρότημα σε καταστήματα, όπως καφετέριες και ζαχαροπλαστεία. Δημιούργησε τα συγκροτήματα «Mirabilis Zalapa», «What a pity» και «Πρόκες» (1972). Στο club «Hobby» στην Πλατεία Αμερικής τον ανακάλυψε ο Βλάσης Μπονάτσος και τον κάλεσε να παίξει με το συγκρότημα που είχε, τους «Πελόμα Μποκιού». Το 1992 έγινε ευρύτερα γνωστός με το  δίσκο  «Μου θυμίζεις τη μάνα μου»  που έγινε πλατινένιος, ξεπερνώντας τα 125.000 αντίτυπα. Ακολούθησαν οι δίσκοι «Επιτυχίες» (1994), «Η αγάπη είναι μία» (1994, «χρυσός» δίσκος των 30.000 αντιτύπων), «Χαμένος Νικητής» (1995), «Άλλο τι θέλω, άλλο τι μπορώ» (1997). Τα γνωστότερα τραγούδια αυτών των δίσκων είναι «Οι απέναντι που πληρώνουν έναντι», «Ημεροβίγλι» κ.λπ.

Έκανε δύο γάμους. Με την πρώτη του σύζυγο την Μαρία Διαμαντή Πατέρα απέκτησε ένα γιο, τον Άρη Ξυλά (o δεύτερος σύζυγος της μητέρας του, ο εφοπλιστής Γιάννης Ξυλάς, τον έχει μεγαλώσει και ο Άρης κράτησε το δικό του επίθετο). Τη δεύτερη σύζυγό του, τη Σοφία, τη γνώρισε το 2000.

Πέθανε στις 10 Νοεμβρίου 2021 σε ηλικία 68 ετών από καρκίνο και κηδεύτηκε στις 13 Νοεμβρίου στο  Α' Νεκροταφείο Αθηνών.

## Παραπομπές


Κατηγορία:Λαϊκοί τραγουδιστές
Κατηγορία:Έλληνες τραγουδοποιοί
Κατηγορία:Έλληνες τραγουδιστές
Πύλη του Καίλιου λόφου

[μικρογραφία|200px|Οι λόφοι της Ρώμης και τα [Σέρβια Τείχη|τείχη του βασιλιά Σέρβου]]

Η **Πύλη στον Καίλιο λόφο**, (λατιν.: *Porta Caelimontana*), ήταν πύλη των Σέρβιων τειχών στην πλαγιά του Καίλιου λόφου (Caelius Mons).  Την πύλη διέσχιζε η ομώνυμη οδός. Στα τέλη του 19ου και στις αρχές του 20ου αι., ανακαλύφθηκαν ρωμαϊκοί τάφοι κατά μήκος του νότιου άκρου της, μερικοί από τους οποίους έχουν εξαφανιστεί. 

Η πύλη ξανακτίστηκε κατά τη διάρκεια που πρίγκιπας της Συγκλήτου ήταν ο Αύγουστος.  Σύμφωνα με επιγραφή, η αψίδα των Δαλαβέλλα και Σιλανού κτίστηκε στην περιοχή το 10 μ.Χ., επί υπατειών Δολαβέλλα και Σιλανού, αλλά υπάρχει διαφωνία, για το αν αυτή η αψίδα ήταν η ανακατασκευή της Πόρτα Καιλιμοντάνα.  Η αψίδα ενσωματώθηκε στη δομή στήριξης του κλάδου του υδραγωγείου του Άκουα Κλαούντια ,που φτιάχτηκε κατά τη βασιλεία του Νέρωνα. Εικάζεται ότι αυτό έγινε κατά τη διάρκεια του προγράμματος ανοικοδόμησης, που ακολούθησε τη Μεγάλη Πυρκαγιά του 64. 

Κατά τη διάρκεια της Αναγέννησης η Πόρτα Καιλιμοντάνα ήταν μία πύλη με διόδια. 

## Βιβλιογραφικές αναφορές


## Εξωτερικοί σύνδεσμοι
* Χάρτης που δείχνει την Porta Caelimontana στο Leonardo Benevolo, *Historie de la ville* (Editions Parenthèses, 1975, 2004), σελ.&nbsp;95 σε απευθείας σύνδεση.

Κατηγορία:Τοπογραφία της αρχαίας Ρώμης
Κατηγορία:Κτίρια και κατασκευές στη Ρώμη
Φραγκίσκος Γκριμάλντι

Ο **Φραγκίσκος Γκριμάλντι** (γαλλικά: *François Grimaldi*) ήταν Γενοβέζος άρχοντας της παράταξης των Γουέλφων, ο οποίος κατέλαβε το Βράχο του Μονακό το βράδυ της 8ης Ιανουαρίου του 1297. Ήταν γιος του Γουλιέλμου Γκριμάλντι και της συζύγου του Ιακωβίνας, μιας Γενοβέζας αριστοκράτισας.

Ντυμένος ως Φραγκισκανός μοναχός, ο Φραγκίσκος Γκριμάλντι έγινε δεκτός στις πύλες του κάστρου του Μονακό. Μαζί με τον ξάδελφό του Ρενιέ, Λόρδο του Καν, και μια ομάδα ανδρών, κατάφερε να καταλάβει το κάστρο. Το γεγονός αποτυπώνεται στο εθνόσημο του Μονακό, όπου παριστάνονται δύο μοναχοί οι οποίοι φέρουν ένα ξίφος. Ο Φραγκίσκος διατήρησε τον έλεγχο του φρουρίου για τέσσερα χρόνια, πριν να εκδιωχθεί από τους Γενοβέζους. Έτσι, απέτυχε να καθιερώσει την δυναστεία των Γκριμάλντι στο Μονακό, αν και ήταν ο πρώτος που το επιχείρησε.

Ο Φραγκίσκος παντρεύτηκε το 1295 την Αυρηλία ντελ Καρέτο, με την οποία όμως δεν απέκτησε απογόνους. Οι απόγονοι του ξαδέλφου του, Ρενιέ, διατηρούν την κυριαρχία στο Μονακό μέχρι σήμερα.

## Παραπομπές


Κατηγορία:Οίκος Γκριμάλντι
Αστροχημεία

Η **αστροχημεία** είναι η μελέτη της σύνθεσης και των αντιδράσεων των ατόμων, των μορίων και των ιόντων στο διάστημα. Η αστροχημεία είναι μερικώς *[[αστρονομία]]* και μερικώς *[[χημεία]]*. Επιπλέον, η αστροχημεία διερευνά τον σχηματισμό κοσμικής σκόνης και χημικών στοιχείων στο Σύμπαν με ανάλυση της ηλεκτρομαγνητικής ακτινοβολίας των ουράνιων σωμάτων. Ένα άλλο σημαντικό θέμα της αστροχημείας είναι η μελέτη της προβιοτικής οργανικής χημείας για την κατανόηση της προέλευσης της ζωής στη Γη.

## Υποπεριοχές της Αστροχημείας
Η αστροχημεία είναι μια καινούρια επιστήμη, η οποία μελετά κυρίως μόρια (σχηματισμό, καταστροφή και αφθονία) σε διαφορετικά περιβάλλοντα. Αυτά τα περιβάλλοντα μπορεί να είναι:

* Πλανητικές ατμόσφαιρες
* Χαρταριστές
* Προποταρωτικοί δίσκοι
* Περιοχές γεννήσεων αστέρων
* Μοριακά σύννεφα
* Πλανητικά νεφελώματα, και άλλα.

Ανάλογα με τις συνθήκες των περιβαλλόντων, τα μόρια θα βρίσκονται στο αέριο ή στη συμπυκνωμένη φάση.

Η Αστροχημεία μπορεί να διαιρεθεί σε 3 υποπεριοχές, ανάλογα με το αντικείμενο παρατήρησης και μελέτης:

# Αστροχημεία παρατήρησης
# Θεωρητική αστροχημεία
# Πειραματική Αστροχημεία 

## Παραπομπές


## Πηγές
* https://el.thpanorama.com/articles/ciencia/qu-es-la-astroqumica.html 

## Εξωτερικοί σύνδεσμοι
* 

Κατηγορία:Χημεία
Κατηγορία:Αστρονομία
Χανιώτης χορός

μικρογραφία|377x377px|Χορεύοντας Χανιώτη σε εκδήλωση - Κρητικό γλέντι*

Ένας ευρέως γνωστός κρητικός χορός ειναι ο *'Χανιώτης** ,αλλιώς γνωστός και ως  **χανιώτικος συρτός** ή ακόμη και  ως **συρτός της Κρήτης**

== Ιστορία του χορού ==
Η ονομασία ***[[Συρτός]]*** συμβόλιζει τα βήματά του, τα οποία είναι σεμνά και συρτά στο έδαφος, ενώ Χανιώτης καθώς πρωτοχορεύτηκε επίσημα στα Χανιά. Ειδικότερα, στην [[Κίσαμος|Κίσσαμο]] του νομού Χανίων πραγματοποιήθηκε ένα κρητικό γλέντι με βιολάντορα τον ''[[Στέφανο Τριανταφυλλάκη (ή Κιώρο)]]''. Έπειτα απο παραγγελιά , ο Κιώρος έπαιξε με το βιολί του τις μελωδίες του Συρτού και ορισμένοι συμμετέχοντες άρχισαν να χορεύουν αυτοσχεδιαστικά τον κυκλικό χορό της Κρήτης. Ωστόσο, ο συγκεκριμένος χορός που φαίνεται να μην απουσιάζει απο κανένα κρητικό γλέντι, θρυλείται πως έχει ρίζες από την περίοδο της [[Άλωση της Κωνσταντινούπολης (1453)|άλωσης της Κωσταντινουπόλης]], οπου ομάδες Κρητών ταξίδεψαν από την Ενετική Κρήτη και πολέμησαν στην Κωνσταντινούπολη. Έτσι, υπό πολιορκία και στην προσπάθεια τους να ξεχαστούν απο τις συνθήκες αυτές, δημιούργησαν τις πρώτες μελωδίες του Χανιώτη. Έπειτα της άλωσης της Κωνσταντινούπολης γύρισαν στην Ενετική Κρήτη, μαζί με τη μελωδία του συρτού. Έπειτα, με την πάροδο τον χρόνων, ο χορός επεκτάθηκε σε ολόκληρη την Κρήτη κατά την δεκαετία του 1920, παρουσιάζοντας εντούτοις διαφοροποιήσεις απο τόπο σε τόπο. Πράγματι, αλλιώς χορεύουν το συρτό στο Ηράκλειο, αλλιώς στην Κίσσαμο, αλλιώς στη Σητεία, και αλλιώς στο Ρέθυμνο.

== Πώς χορεύεται; ==
Ο ***Χανιώτης*''' έχει δώδεκα κινήσεις παρόλου που συνηθίζεται να μετράμε ένδεκα βήματα. Μάλιστα, χορεύεται κυκλικά , με τα χέρια πιασμένα σε σχήμα του λατινικού γράμματος W,έχοντας λυγισμένους αγκώνες.Ο συρτός πάντοτε ξεκινά να χορεύεται ανά  οικογένεια ή ανά παρέα, ενώ τον χορό τον αρχίζε  ο άρχοντας του σπιτιού,μετά έπιανε η υπόλοιπη οικογένεια και στο τέλος  ήταν πάλι άντρας.

Ο μπροστινός έχει την ελευθερία κίνησης και τη δυνατότητα αυτοσχεδιασμού και αυθορμητισμου κάνοντας παραλλαγές στα βασικά βήματα του χορού,χρησιμοποιώντας στροφές και τσακίσματα ,με τα ταλίμια όμως να περιορίζονται στο ελάχιστο.Εν συνεχεία, ο πρωτοχορευτής καλούσε με μαντήλι την αρχόντισσα του σπιτιού.Τότε η γυναίκα στο χανιώτικο συρτό κάνει την εμφάνιση της δυναμική ενώ συνάμα διακρίνεται απο σεμνότητα και  μεγαλοπρέπεια ,δίνοντας βάρος στην χορευτική της έκφραση.

## Παραπομπές

## Πηγές

* Πυρρίχια Δρώμενα | Λαογραφία | Κρητικοί Χοροί | Συρτός 
* Κρητικοί χοροί 
* Χανιώτικος Συρτός | Τόποι και Τρόποι

Κατηγορία:Χοροί της Κρήτης
Ο δάσκαλος (ταινία, 1993)

***Ο δάσκαλος*** (ιαπωνικά: まあだだよ, προφέρεται Μανταντάγιο, "Όχι ακόμα") είναι ιαπωνική κινηματογραφική ταινία του 1993 και αποτελεί την τριακοστή

και τελευταία ταινία που γύρισε ο Ακίρα Κουροσάβα, αποτελώντας το κύκνειο άσμα του Ιάπωνα σκηνοθέτη. Η ταίνα προβλήθηκε εκτός συναγωνισμού στο Διεθνές Φεστιβάλ Κινηματογράφου Καννών το 1993 και επιλέχθηκε ως η ιαπωνική υποψηφιότητα για Όσκαρ Καλύτερης Ξενόγλωσσης Ταινίας κατά την 66η τελετή των βραβείων, αλλά η υποψηφιότητα δεν έγινε δεκτή. Η ταινία *Ο δάσκαλος* συνδυάζει στοιχεία δράματος και κωμωδίας και έχει χαρακτηριστεί ως "εικαστικό ποίημα και μαζί οξύς διαλογισμός πάνω στην γαλήνη και την χαρά της ζωής".

## Πλοκή
Η ιστορία της ταινίας είναι βασισμένη στη ζωή ενός Ιάπωνα πανεπιστημιακού καθηγητή και συγγραφέα, του Χιάκεν Ουσίντα (1889–1971), αφηγούμενη την ιστορία των δύο τελευταίων δεκαετιών της ζωής του. Η ταινία ξεκινά με τον ίδιο να παραιτείται από καθηγητής γερμανικής γλώσσας, κατά την περίοδο ακριβώς πριν από την έναρξη του Β' Παγκοσμίου Πολέμου. Η πλοκή της ταινίας επικεντρώνεται στη σχέση του Ουσίντα με τους πρώην μαθητές του, οι οποίοι τον φροντίζουν μέχρι τα βαθιά του γεράματα.

## Διανομή ρόλων
* Τατσούο Ματσουμούρα – καθηγητής Χιάκεν Ουσίντα
* Κιόκι Καγκάουα – σύζυγος του καθηγητή
* Χισάσι Ιγκάουα – Τακαγιάμα
* Τζορτζ Τοκόρο – Αμάκι
* Μασαγιούκι Γιούι – Κιριγιάμα
* Ακίρα Τεράο – Σαουαμούρα
* Τακέσι Κουσάκα – δρ Κομπαγιάσι
* Ασέι Κομπαγιάσι – Καμεγιάμα
* Χιντετάκα Υιοσιόκα – γιος του Τακαγιάμα
* Γιοσιτάκα Ζούσι – γείτονας
* Μιτσούρου Χιράτα – Τάντα
* Νομπούτο Οκαμότο – Ότα
* Νόρικο Χόνμα – ηλικιωμένη που κρατά γάτα

## Κυκλοφορία
*Ο δάσκαλος* κυκλοφόρησε στις κινηματογραφικές αίθουσες της Ιαπωνίας από την εταιρία Toho στις 17 Απριλίου 1993. Η ταινία παρουσιάστηκε σε διάφορα αμερικανικά φεστιβάλ κινηματογράφου από τις 20 Μαρτίου 1998 και έπειτα. Αρχικά, *Ο δάσκαλος* δεν έκοψε πολλά εισιτήρια στις αίθουσες και κυκλοφόρησε απευθείας στην τηλεόραση από την εταιρεία WinStar Cinema, ενώ μεταδόθηκε για πρώτη φορά από το Turner Classic Movies τον Σεπτέμβριο του 1999. Η ταινία επανακυκλοφόρησε στις αίθουσες την 1η Σεπτεμβρίου 2000.

Έχουν κυκλοφορήσει ντιβιντί με αγγλικούς υποτίτλους από τις εταιρείες Winstar and Criterion Collection στις ΗΠΑ, από τη Madman στην Αυστραλία, από τη Yume Pictures στο Ηνωμένο Βασίλειο και από τη Mei Ah στο Χονγκ Κονγκ. Μια έκδοση της ταινίας με τη μορφή Blu-ray αλλά χωρίς αγγλικούς υπότιτλους είναι διαθέσιμη στην Ιαπωνία ως μέρος ενός box set που περιέχει επίσης τις ταινίες *[[Ρασομόν (ταινία)|Ρασομόν]]*, *[[Ραν (ταινία)|Ραν]]* και *[[Σιωπηλή μονομαχία]]*.

## Παραπομπές


## Εξωτερικοί σύνδεσμοι
* 

Κατηγορία:Ταινίες σε σενάριο Ακίρα Κουροσάβα
Κατηγορία:Ταινίες σε σκηνοθεσία Ακίρα Κουροσάβα
Κατηγορία:Ταινίες σχετικά με εκπαιδευτικούς
Κατηγορία:Ταινίες σχετικά με γάτες
Κατηγορία:Ιαπωνόφωνες ταινίες
Κατηγορία:Ιαπωνικές ταινίες
Κατηγορία:Ταινίες του 1993
Κατηγορία:Ταινίες τοποθετημένες στην Ιαπωνία
Εργασιακός Αθλητισμός

Με τον **εργασιακό-εταιρικό αθλητισμό**, συνδυάζεται ο εργασιακός χώρος με τον αθλητικό. Στόχος είναι εργοδότες και εργαζόμενοι να ενισχύσουν την προαγωγή υγείας και αναψυχής στον εργασιακό χώρο και η κινητική δραστηριότητα να λειτουργεί ως αντιστάθμισμα στην εργασιακή απασχόληση. Το όραμα αυτό άρχισε να αναπτύσσεται κατά την έναρξη της βιομηχανικής εποχής.

Ο πρώτος οργανωμένος εργασιακός αθλητισμός δημιουργήθηκε στη Γερμανία από την ένωση των ομοσπονδιών των κρατιδίων (DBSV). Αντίστοιχα, υπάρχει ο παγκόσμιος (WFCS), ο ευρωπαϊκός (EFCS). Στην Ελλάδα δημιουργήθηκε το 2011 ο ελληνικός οργανισμός εργασιακής άθλησης και υγείας (HOCSH), πραγματοποιώντας το 2012 τους πρώτους εθνικούς αγώνες που συνεχίζονται κάθε χρόνο. Οι πρώτοι ευρωπαϊκοί εργασιακοί αγώνες πραγματοποιήθηκαν το 1977, οι παγκόσμιοι το 2014 και πραγματοποιούνται ανά δύο χρόνια εναλλάξ σε διαφορετικά μέλη κράτη.

## Παραπομπές
Κατηγορία:Αθλητισμός
Κατηγορία:Εργασία


## Εξωτερικοί σύνδεσμοι
https://www.in.gr/2021/04/27/sports/othersports/ergasiakos-athlitismos-ton-oktovrio-stin-ellada-oi-pagkosmioi-agones/
Νευρομάρκετινγκ

Το **Νευρομάρκετινγκ** (*Neuromarketing*) είναι τομέας του μάρκετινγκ ο οποίος χρησιμοποιεί την Νευροεπιστήμη με σκοπό την ανακάλυψη των υποσυνείδητων προτιμήσεων, αποφάσεων και κινήτρων των καταναλωτών. Ο όρος Νευρομάρκετινγκ επινοήθηκε από τον ολλανδό καθηγητή Ale Smidts το 2002 
 
## Τα εργαλεία του νευρομάρκετινγκ
Στο νευρομάρκετινγκ υπάρχουν αρκετά νευροεπιστημονικά εργαλεία, τα οποία χρησιμοποιούνται με σκοπό να εξετάσουν την συμπεριφορά των καταναλωτών. Τα εργαλεία της νευροεπιστήμης περιλαμβάνουν μηχανήματα τα οποία μπορούν να καταγράψουν ζωτικές λειτουργίες του ανθρώπινου οργανισμού (καρδιακή πίεση, αντανακλαστικά, σφυγμός, κόρη του ματιού, εκφράσεις προσώπου, αναπνευστικός ρυθμός). Έτσι αποκτώνται πληροφορίες σχετικά με την συμπεριφορά, το γνωστικό και το συναισθηματικό επίπεδο των καταναλωτών, τις οποίες οι εταιρίες μπορούν να συλλέξουν και να εφαρμόσουν, με βάση αυτών, αποδοτικές στρατηγικές μάρκετινγκ. Τα εργαλεία του νευρομάρκετινγκ μπορούν να κατανεμηθούν σε τρεις κατηγορίες:

### Τεχνικές που καταγράφουν την εγκεφαλική δραστηριότητα του κεντρικόυ νευρικού συστήματος
# Ηλεκτροεγκεφαλογράφημα (Electroencephalogram, EEG)
# Λειτουργικός μαγνητικός συντονισμός (Functional magnetic resonance, fRMI)
#Μαγνητοεγκεφαλογραφία (Magnetoencephalography, MEG)
#Τομογραφία εκπομπής ποζιτρονίων (Positron-emission tomography, PET)
#Τοπογραφία σταθερής κατάστασης (Steady State Topography, SST)
### Τεχνικές που καταγράφουν την ψυχολογική δραστηριότητα του περιφερειακού νευρικού συστήματος
#Ηλεκτροκαρδιογράφημα (Electrocardiogram, ECG)
#Ηλεκτρική αγωγιμότητα δέρματος (Galvic skin response, GSR)
#Καταγραφή οφθαλμικών κινήσεων (Eye-tracking)
#Ηλεκτρομυογραφία (Electromyogram, EMG)
#Κωδικοποίηση προσώπου (Facial Coding)
### Τεχνικές που καταγράφουν την συμπεριφορά και την διάθεση
#Τεστ απόκρισης (Implicit Response Test, IRT)
#Τεχνικές εσωτερικής τοποθέτησης προϊόντων (Indoor positioning techniques, Indoor-GPS)

## Παραπομπές


## Πηγές
*https://hbr.org/2019/01/neuromarketing-what-you-need-to-know
*https://www.bitbrain.com/blog/neuromarketing-research-techniques-tools
*https://deepblue.lib.umich.edu/bitstream/handle/2027.42/141509/jcpy3.pdf;jsessionid=2DEBE4E8704430B7210A177108A2806B?sequence=1
*https://www.ncbi.nlm.nih.gov/pmc/articles/PMC7744482/

Μαρκετινγκ
Κατηγορία:Μάρκετινγκ
Σύνδρομο Αλίκη στη Χώρα των Θαυμάτων

Το **σύνδρομο Αλίκη στη Χώρα των Θαυμάτων**, γνωστό και ως **δυσμετροψία,** είναι μια σπάνια νευρολογική ασθένεια που δημιουργεί διαστρέβλωση της αντίληψης. Οι ασθενείς βιώνουν ψευδαισθήσεις που τους δημιουργούν λανθασμένη κρίση του περιβάλλοντός τους, αφού διαστρεβλώνεται η οπτική τους αντίληψη, με τα πράγματα γύρω τους να φαίνονται μικρότερα ή μεγαλύτερα, πιο μακριά ή πιο κοντά τους. Οι παραισθήσεις αυτές είναι δυνατό να προσβάλλουν όλες τις αισθήσεις.

Η αιτία πρόκλησης αυτής της νευρολογικής ασθένειας είναι ακόμα άγνωστη. Ωστόσο, θεωρείται ότι η ασθένεια επιδεινώνεται με την υπερβολική έκθεση σε ηλεκτρονικές συσκευές, η οποία οδηγεί στη μη φυσιολογική ροή του αίματος στα μέρη του εγκεφάλου που είναι υπεύθυνα για την επεξεργασία οπτικής αντίληψης και υφής. 

Το σύνδρομο Αλίκη στη Χώρα των Θαυμάτων σπάνια παρουσιάζεται σε ενήλικα άτομα, ενώ προσβάλλει πιο έντονα τις μικρές ηλικίες. Ονομάζεται και σύνδρομο Todd γιατί το πρώτο καταγεγραμμένο περιστατικό αναγνωρίστηκε από τον Βρετανό ψυχίατρο Τζον Τοντ, κατά την δεκαετία 1950. Κατέγραψε τα συμπτώματα και παρατήρησε πως είναι παρόμοια με τις εμπειρίες της Αλίκης στο λογοτεχνικό σύγγραμμα του Λιούις Κάρρολ, Οι Περιπέτειες της Αλίκης στη Χώρα των Θαυμάτων. 

εναλλ.=παρουσιάζει την "υπερμεγέθυνση " της Αλίκης|μικρογραφία|Φωτογραφία απο το βιβλίο "Αλίκη στη Χώρα των Θαυμάτων"

## Συμπτώματα
Τα συμπτώματα αυτής της ασθένειας διαφέρουν ανά ασθενή, αλλά μπορούν να διατυπωθούν ως εξής:

* ημικρανία
* οπτική παραμόρφωση
* ψευδαισθήσεις
* αντιληπτική παραμόρφωση 
* παραμόρφωση του χρόνου 
* απώλεια ελέγχου των άκρων ή απώλεια συντονισμού
* αποπροσωποποίηση κ.λ.π..

## Πηγές

* What Is Alice in Wonderland Syndrome? (AWS)
* Alice in Wonderland Syndrome as a Presenting Manifestation of Creutzfeldt-Jakob Disease

Κατηγορία:Νευρολογικές παθήσεις
Μοσάσαυρος

Ο **μοσάσαυρος**, η σαύρα του ποταμού Μεύση, είναι ένα είδος υδρόβιου ερπετού. Οι Μοσάσυροι ζούσαν πριν από περίπου 85 εκατομμύρια χρόνια, είχαν μήκος 17 μέτρα και ζύγιζαν περίπου 20 τόνους. Ο Μοσάσαυρος είχε ένα γιγάντιο στόμα το οποίο αποτελούταν με ένα πλήθος από κοφτερά δόντια μήκους ενός χεριού. Το μοναδικό μειονέκτημα σύμφωνα με τους αρχαίους που παρουσίαζαν οι Μοσάσαυροι ήταν η χαμηλή ταχύτητα κατά την κίνηση τους μέσα στο νερό όμως, μία νέα έρευνα του πανεπιστημίου Lund στη Σουηδία ήρθε να διαψεύσει αυτήν τη θεωρία λέγοντας ότι ο Μοσάσαυρος είχε ένα ουραίο πτερύγιο το οποίο τους διευκόλυνε στο να επιταχύνουν έτσι ώστε να κυνηγήσουν το θήραμα τους επιπροσθέτως διέθετε εξαιρετική όραση για να αντισταθμίσει την κακή όσφρησή του και υψηλό μεταβολικό ρυθμό που υποδηλώνει ότι ήταν ενδόθερμος («θερμόαιμος»), μια προσαρμογή που συναντάται μόνο στους μoσασαύρουςμικρογραφία|αριστερά|Σκελετός Μοσάσαυρου

## Παραπομπές


Κατηγορία:Δεινόσαυροι
Παραλία Ξύγκια

**Ξύγκια** είναι το όνομα μιας μικρής, γραφικής παραλίας της Ζακύνθου με καταγάλανα νερά. Η τοποθεσία της βρίσκεται στο βόρειο μέρος του νησιού και συγκεκριμένα στο χωριό Βολίμες. Είναι εύκολα προσβάσιμη με αυτοκίνητο και συνήθως δεν υπάρχει πολυκοσμία. Εκτός από το υπέροχο τοπίο της, η παραλία είναι γνωστή ως η μοναδική με ιαματικά νερά στο νησί. Συγκεκριμένα, υπάρχει μεγάλη περιεκτικότητα σε θειάφι που εκκρίνεται από τα κοντινά σπήλαια. Επομένως, είναι ένας δημοφιλής προορισμός για άτομα που πάσχουν από αρθρίτιδα ή δερματικά προβλήματα.

## Παραπομπές


Ξυγκια
Φλάμπουρα

Με την ονομασία **Φλάμπουρα **αναφέρονται:

* τα Φλάμπουρα Πρέβεζας, χωριό του δήμου Πρέβεζας, στον νομό Πρέβεζας.
* τα Φλάμπουρα Αχαΐας, χωριό του δήμου Καλαβρύτων, στον νομό Αχαΐας.
* η Πετροθάλασσα Κρανιδίου Αργολίδας παλιότερα γνωστή ως Φλάμπουρα. Οικισμός και παραλία του δήμου Ερμιονίδας στον νομό Αργολίδας.
Μπάλισανον

Το **Μπάλισανον** (το οποίο σημαινει «το στόμιο του Σεάνακ») είναι πόλη της κομητείας Ντόνγκαλ, της Ιρλανδίας.

Με πληθισμό 2.299 κατοίκους (σύμφωνα με την απογραφή το 2016) είναι σημαντική κωμόπολη της περιοχής. Βρίσκεται στο σταυροδρόμι του βορείου άκρου του  αυτοκινητοδρόμου Ν3 (ο οποίος ξεκινά από το Δουβλίνο) και του Ν15 (ο οποίος διασχίζει τον ποταμό Έρνε. Ιδρυμένη το 1613 , αποτελεί μια από τις παλαιότερες πόλεις της Ιρλανδίας.

## Τοποθεσία
Το όνομα της πόλης σημαίνει "το στόμιο του περάσματος του Σέανακ", από την ονομασία ενός πολεμιστή του πέμπτου αιώνα μ.Χ. που σκοτώθηκε εκεί, στο στόμιο του ποταμού Έρνε. Λίγο δυτικά της πόλης ο Έρνε πλατύνεται. Η βόρεια όχθη του ποταμού ανεβαίνει γρήγορα μακριά ανά την όχθη του ποταμού ενώ η νότια όχθη είναι επίπεδη με ένα μικρό λόφο που τρέχει παράλληλα με τον ποταμό. Χάρη στην ειδυλλιακή θέση του το Μπαλισάνον προσφέρει πανοραμικές θέες στους ποταμούς, λίμνες και βουνά της περιοχής.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ιρλανδίας
Πόρτα Καρμεντάλις

μικρογραφία|300px|Χάρτης της αρχαίας Ρώμης με τους λόφους και τα Τείχη του Σέρβου.
Η **Πόρτα Καρμεντάλις** (λατιν.: *Porta Carmentalis*) ήταν μία διπλή πύλη στα δυτικά των Σερβίων Τειχών της αρχαίας Ρώμης. Πήρε το όνομά της από ένα κοντινό ιερό της νύμφης Καρμέντα, θεάς, της οποίας η σημασία στην πρώιμη ρωμαϊκή θρησκεία υποδεικνύεται από την ανάθεση ενός από τους δεκαπέντε ιερείς (flamens) στη λατρεία της και από την αρχαϊκή εορτή προς τιμήν της, τα Καρμεντάλια. Το ιερό ήταν στα δεξιά, καθώς έβγαινε κανείς από την πύλη.

Τα δύο τόξα της πύλης φαίνεται ότι ήταν τοποθετημένα υπό γωνία και ήταν γνωστά με ξεχωριστά ονόματα. Ήταν ατυχία να εγκαταλείψεις την πόλη μέσω του τόξου, που ονομαζόταν *Πόρτα Σκελεράτα* (Porta Scelerata, Καταραμένη Πύλη), η οποία υποτίθεται ότι ονομάστηκε ένεκα της στρατιωτικής καταστροφής στην Κρέμερα το 479 ή 478 π.Χ., καθώς επίσης οι Φάβιοι το 306 που απεβίωσαν, είχαν φύγει από αυτήν. Τα Σέρβια Τείχη όμως δεν υπήρχαν εκείνη την εποχή. Το στοιχείο ατυχίας της πύλης πιθανότατα προέρχεται από τη μεταφορά πτωμάτων από αυτήν έξω από την πόλη σε νεκρικές πυρές στο Άρεως Πεδίον. Ο οικογενειακός τάφος των Κλαυδίων βρισκόταν έξω από την Πόρτα Καρμεντάλις.

Η άλλη πύλη ήταν η *Πόρτα Τριουμφάλις* (Porta Triumphalis, Θριαμβική Πύλη). Ένας έπαρχος που επέστρεφε από την επαρχία του, δεν μπορούσε να εισέλθει μέσω αυτής της πύλης, αν δεν του είχε απονεμηθεί δικαίωμα να τελέσει θρίαμβο. Επομένως, πρέπει να ήταν σύνηθες η χρήση της Πόρτα Σκελεράτα για την είσοδο και της Tριουμφάλις για την έξοδο. Οι νεκρικές πομπές αντέστρεφαν την κανονική κατεύθυνση της ροής της κυκλοφορίας για τη Σκελεράτα, όπως έκανε η θριαμβευτική πομπή για την Τριουμφάλις. Ο Αύγουστος είχε την ιδιαίτερη τιμή να περάσει η νεκρική πομπή του από την Τριουμφάλις.

Οι ναοί της Αυγής (Mater Matuta, Μητέρας του Πρωινού) και της Τύχης (Fortuna) ήταν κοντά. Η Καρμεντάλις ξανακτίστηκε από τον Δομιτιανό και στην κορυφή της κατασκευάστηκε μία ομάδα γλυπτών, με ένα θριαμβευτικό άρμα που το έσερναν ελέφαντες. Η πύλη απεικονίζεται σε ανάγλυφο, που χρονολογείται από τη βασιλεία του Μάρκου Αυρήλιου.

H Oδός των Ζυγοποιών (Vicus Iugarius) σχημάτιζε διχάλα λίγο πριν φτάσει στην Πόρτα Καρμεντάλις, με τον ένα κλάδο να περνά μέσα από την Αγορά των Κηπευτικών (Forum Holitirum) κάνοντας μία δεξιά καμπύλη γύρω από τους πρόποδες του Καπιτωλίνου λόφου και το άλλο περνώντας μέσα από την Αγορά Βοοειδών (Forum Boarium) στο στόμιο της Μέγιστης Αποχέτευσης στον Τίβερη. Η ακριβής τοποθεσία της ίδιας της Πόρτα Καρμεντάλις παραμένει ασαφής, παρά τις ανασκαφές στην περιοχή από τα τέλη της δεκαετίας του 1930 και μετά. Ο Τ. Λίβιος αναφέρει την Πόρτα Καρμεντάλις ως το σημείο εισόδου για μία τελετουργική πομπή, που πραγματοποιήθηκε το 207 π.Χ. ως μέρος μίας εξιλαστήριας θυσίας για την Ήρα (Juno): δύο λευκές αγελάδες οδηγήθηκαν από τον ναό του Απόλλωνα μέσω της Καρμεντάλις και κατά μήκος της Οδού των Ζυγοποιών στην Αγορά (Forum).

## Βιβλιογραφικές αναφορές


Κατηγορία:Σέρβια Τείχη